JWD ปลื้ม! ยอดเช่าห้องเย็น “PACM” เต็ม ภายใน 3 เดือน
JWD โชว์ความสำเร็จคลังห้องเย็นโรโบติกส์แห่งใหม่ PACM พื้นที่รวม 10,800 ตารางเมตร มีอัตราเช่าพื้นที่เต็มภายใน 3 เดือน
JWD โชว์ความสำเร็จคลังห้องเย็นโรโบติกส์แห่งใหม่ PACM พื้นที่รวม 10,800 ตารางเมตร มีอัตราเช่าพื้นที่เต็มภายใน 3 เดือน
8 ส.ค. 2565

นายชวนินทร์ บัณฑิตกฤษดา ประธานกรรมการบริหารและประธานเจ้าหน้าที่บริหาร บริษัท เจดับเบิ้ลยูดี อินโฟโลจิสติกส์ จำกัด (มหาชน) หรือ JWD เปิดเผยว่า คลังสินค้าห้องเย็นที่จัดเก็บด้วยระบบ AS/RS แห่งใหม่ Pacific M Cold Storage Co., Ltd. (บริษัท แปซิฟิค เอ็ม โคลด์ สโตเรจ จำกัด) หรือ PACM ซึ่งเป็นการร่วมทุนระหว่าง JWD ผ่านบริษัทย่อยในเครือ กับกลุ่มบริษัท เอ็ม เอ็ม พี อินเตอร์เนชั่นแนล จำกัด ผู้ผลิตอาหารทะเลบรรจุกระป๋องรายใหญ่ มีพื้นที่รวม 10,800 ตารางเมตร คิดเป็นความจุประมาณ 20,000 พาเล็ต เพื่อรองรับการจัดเก็บสินค้าจากพาร์ทเนอร์และลูกค้าทั่วไป มีอัตราการเช่าพื้นที่เต็มเป็นที่เรียบร้อยภายในระยะเวลาเพียง 3 เดือน แม้เพิ่งเปิดให้บริการได้ไม่นาน ซึ่งจะเป็นอีกหนึ่งคลังห้องเย็นแห่งใหม่ ที่ช่วยหนุนการเติบโตของผลกำไรบริษัทฯ ในปีนี้